               EIROPAS KOMISIJA
            Briselē, 6.2.2017
            COM(2017) 72 final
            2017/0026(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāapstiprina Narkotisko vielu komisijas sešdesmitajā sesijā par vielu iekļaušanu sarakstā saskaņā ar 1961. gada Vienoto konvenciju par narkotiskajām vielām, kas grozīta ar 1972. gada protokolu, un 1971. gada Konvenciju par psihotropajām vielām

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               Narkotisko vielu komisija (NVK), pamatojoties uz Pasaules Veselības organizācijas (PVO) ieteikumiem, ko konsultē tās ekspertu komiteja par narkotiku atkarību, regulāri groza vielu sarakstu, kas pievienots ANO 1961. gada Vienotajai konvencijai par narkotiskajām vielām, kura grozīta ar 1972. gada protokolu (1961. gada ANO Konvencija)
                  1
               , un kas pievienots ANO 1971. gada Konvencijai par psihotropajām vielām (1971. gada Konvencija)
                  2
               .

               Visas ES dalībvalstis ir parakstījušas 1961. gada ANO Konvenciju un 1971. gada ANO Konvenciju. Savienība nav parakstījusi konvencijas.

               NVK ir ANO Ekonomikas un sociālo lietu padomes (ECOSOC) komisija, un tās funkcijas un pilnvaras inter alia ir izklāstītas 1961. gada Konvencijā un 1971. gada Konvencijā. To veido 53 ANO dalībvalstis, ko ievēlējusi ECOSOC. NVK tiesības balsot pašlaik ir 12 dalībvalstīm
                  3
               . Savienībai NVK ir novērotājas statuss.

               PVO 2016. gada 2. decembrī ieteica ANO ģenerālsekretāram
                  4
                konvenciju tabulās iekļaut desmit jaunas vielas. Tikai par vienu no šīm vielām, proti, MDMB-CHMICA, jau ir sākts process par kontroles pasākumu piemērošanu ES mērogā. Pamatojoties uz Eiropas Narkotiku un narkomānijas uzraudzības centra (EMCDDA) riska novērtējuma ziņojumu, kas veikts saskaņā ar 6. panta 2., 3. un 4. punktu Padomes Lēmumā 2005/387/TI par informācijas apmaiņu, riska novērtējumu un kontroli attiecībā uz jaunām psihoaktīvām vielām
                  5
               , Komisija 2016. gada 31. augustā iesniedza priekšlikumu par ES mēroga kontroles pasākumu piemērošanu MDMB-CHMICA
                  6
               .

               Izmaiņas 1961. gada ANO Konvencijas un 1971. gada ANO Konvencijas tabulās tieši ietekmē Savienības tiesību aktu narkotiku kontroles jomā darbības jomu visās dalībvalstīs. Padomes 2004. gada 25. oktobra Pamatlēmuma 2004/757/TI, ar ko paredz minimuma noteikumus par noziedzīgu darbību pazīmēm un sodiem narkotisko vielu nelikumīgas tirdzniecības jomā
                  7
               , 1. pantā noteikts, ka šajā pamatlēmumā “narkotiskās vielas” ir visas vielas, uz ko attiecas 1961. gada Konvencija vai 1971. gada Konvencija. Tāpēc Pamatlēmums 2004/757/TI attiecas uz vielām, kas uzskaitītas 1961. gada ANO Konvencijas un 1971. gada ANO Konvencijas tabulās. Tātad jebkādas izmaiņas šo konvenciju tabulās tieši ietekmē kopīgos ES noteikumus un maina to darbības jomu, kā tas noteikts LESD 3. panta 2. punktā. Nav svarīgi, vai minētajai vielai jau tiek piemēroti ES mēroga kontroles pasākumi, pamatojoties uz Padomes Lēmumu 2005/387/TI par informācijas apmaiņu, riska novērtējumu un kontroli attiecībā uz jaunām psihoaktīvām vielām.

               Kad NVK tiek lūgta pieņemt lēmumu par vielu iekļaušanu sarakstā, ir nepieciešams, lai dalībvalstis sagatavotos NVK sanāksmei, Padomē panākot vienotu nostāju. Šī nostāja, ņemot vērā ierobežojumus, kas saistīti ar Savienības novērotājas statusu, būtu jāpauž dalībvalstīm, kas pašlaik ir NVK dalībnieces, šajā komisijā kopīgi rīkojoties Savienības interesēs. Savienība, kas nav 1961. gada ANO Konvencijas un 1971. gada ANO Konvencijas dalībniece, NVK nebalsotu.

               Šajā nolūkā Komisija iesniedz priekšlikumu par nostāju, kas Eiropas Savienības vārdā jāapstiprina NVK sešdesmitajā sesijā, kas notiks Vīnē 2017. gada 13.–17. martā, par vielu iekļaušanu sarakstā saskaņā ar 1961. gada ANO Konvenciju un 1971. gada ANO Konvenciju.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

                  Šā priekšlikuma juridiskais pamats ir Līguma par Eiropas Savienības darbību (LESD) 83. panta 1. punkts saistībā ar tā 218. panta 9. punktu.

                  LESD 83. panta 1. punktā nelegālu narkotiku tirdzniecību nosaka kā vienu no noziegumiem ar pārrobežu dimensiju un pilnvaro Eiropas Parlamentu un Padomi paredzēt noteikumu minimumu noziedzīgu nodarījumu un sankciju definēšanai nelegālas narkotiku tirdzniecības jomā.

               LESD 218. panta 9. punktu piemēro neatkarīgi no tā, vai Savienība ir attiecīgās struktūras vai nolīguma dalībniece. NVK ir ar nolīgumu izveidota struktūra šā punkta nozīmē, jo tā ir struktūra, kurai uzticēti konkrēti uzdevumi saskaņā ar 1961. gada ANO Konvenciju un 1971. gada ANO Konvenciju.

               NVK lēmumi par vielu iekļaušanu sarakstā ir lēmumi ar juridiskām sekām LESD 218. panta 9. punkta nozīmē. Saskaņā ar 1961. gada ANO Konvenciju un 1971. gada ANO Konvenciju NVK lēmumi automātiski kļūst saistoši, ja vien viena no pusēm lēmumu noteiktajā termiņā nav nosūtījusi pārskatīšanai ECOSOC
                  8
               . ECOSOC lēmumi šajā jautājumā ir galīgi. NVK lēmumiem par vielu iekļaušanu sarakstā arī ir tiesiskas sekas uz ES tiesību sistēmu saskaņā ar Savienības tiesību aktiem, jo īpaši Pamatlēmumu 2004/757/TI. Izmaiņas 1961. gada ANO Konvencijas un 1971. gada ANO Konvencijas tabulās tieši ietekmē šā ES tiesību instrumenta darbības jomu.

                  Valstu atšķirīgās nostājas

                  Saskaņā ar 10. panta 4. punktu 36. protokolā par pārejas noteikumiem, kas pievienots Līgumiem, Apvienotā Karaliste paziņoja, ka tā nepiekrīt visām Komisijas un Tiesas pilnvarām saistībā ar tiesību aktiem par policijas un tiesu iestāžu sadarbību krimināllietās, kurus pieņēma pirms Lisabonas līguma stāšanās spēkā. Tāpēc Pamatlēmumu 2004/757/TI un Padomes Lēmumu 2005/387/TI kopš 2014. gada 1. decembra Apvienotajai Karalistei nepiemēro
                     9
                  .

                  Tā kā NVK lēmumi par vielu iekļaušanu sarakstā neietekmē kopīgos noteikumus nelegālās narkotiku tirdzniecības jomā, kas Apvienotajai Karalistei ir saistoši, šī dalībvalsts nepiedalās Padomes lēmuma pieņemšanā, ar ko nosaka nostāju, kura jāapstiprina Savienības vārdā, pieņemot šādus lēmumus par vielu iekļaušanu sarakstā.

                  •
                        Subsidiaritāte

               Neattiecas.

                  •
                        Samērīgumus

                  Priekšlikums ir samērīgs un nepārsniedz to, kas ir nepieciešams, lai sasniegtu tā mērķus, jo attiecas vienīgi uz tām jaunajām psihoaktīvajām vielām, kuras rada bažas Savienībā.

               •Juridiskā instrumenta izvēle

                  Saskaņā ar LESD 218. panta 9. punktu, nosakot nostāju, kas Savienības vārdā jāapstiprina kādā ar starptautisku nolīgumu izveidotā struktūrā, ir nepieciešams Padomes lēmums.

               2017/0026 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā jāapstiprina Narkotisko vielu komisijas sešdesmitajā sesijā par vielu iekļaušanu sarakstā saskaņā ar 1961. gada Vienoto konvenciju par narkotiskajām vielām, kas grozīta ar 1972. gada protokolu, un 1971. gada Konvenciju par psihotropajām vielām

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 83. pantu saistībā ar 218. panta 9. punktu,

               ņemot vērā Eiropas Komisijas priekšlikumu,

               tā kā:

               (1)Apvienoto Nāciju Organizācijas (ANO) 1961. gada Vienotā konvencija par narkotiskajām vielām
                  10
               , kas grozīta ar 1972. gada protokolu
                  11
               , stājās spēkā 1975. gada 8. augustā.

               (2)Saskaņā ar 3. pantu ANO 1961. gada Vienotajā konvencijā par narkotiskajām vielām, kas grozīta ar 1972. gada protokolu, Narkotisko vielu komisija var lemt par vielu iekļaušanu minētās konvencijas tabulās. Izmaiņas tabulās tā var veikt tikai saskaņā ar Pasaules Veselības organizācijas (PVO) ieteikumiem, taču tā var arī nolemt neveikt PVO ieteiktās izmaiņas.

               (3)ANO 1971. gada Konvencija par psihotropajām vielām stājās spēkā 1976. gada 16. augustā.

               (4)Saskaņā ar 2. pantu ANO 1971. gada Konvencijā par psihotropajām vielām Narkotisko vielu komisija, pamatojoties uz PVO ieteikumiem, var lemt par vielu iekļaušanu minētās konvencijas tabulās vai svītrošanu no tām. Tai ir plaša rīcības brīvība ņemt vērā ekonomiskos, sociālos, juridiskos, administratīvos un citus faktorus, taču tā nevar rīkoties patvaļīgi.

               (5)Izmaiņas abu konvenciju tabulās tieši ietekmē Savienības tiesību aktu narkotiku kontroles jomā darbības jomu visās dalībvalstīs. Padomes Pamatlēmums 2004/757/TI
                  12
                attiecas uz vielām, kas uzskaitītas ANO 1961. gada Vienotās konvencijas par narkotiskajām vielām un ANO 1971. gada Konvencijas par psihotropajām vielām tabulās. Tātad jebkādas izmaiņas šo konvenciju tabulās tieši ietekmē kopīgos Savienības noteikumus un maina to darbības jomu Līguma par Eiropas Savienības darbību 3. panta 2. panta nozīmē.

               (6)Narkotisko vielu komisijai tās sešdesmitajā sesijā, kas notiks Vīnē 2017. gada 13.–17. martā, būtu jāpieņem lēmumi par desmit jaunu vielu iekļaušanu konvenciju tabulās.

               (7)Savienība nav attiecīgo ANO konvenciju dalībniece. Tai ir novērotājas statuss Narkotisko vielu komisijā, kurā balsstiesības pašlaik ir 12 dalībvalstīm. Tāpēc Padomei ir jāpilnvaro dalībvalstis paust Savienības nostāju par vielu iekļaušanu sarakstā saskaņā ar 1961. gada Vienoto konvenciju par narkotiskajām vielām, kas grozīta ar 1972. gada protokolu, un 1971. gada Konvenciju par psihotropajām vielām, jo lēmumi par jaunu vielu iekļaušanu konvenciju tabulās ir Savienības ekskluzīvā kompetencē.

               (8)PVO 2016. gada 2. decembrī ieteica ANO ģenerālsekretāram iekļaut divas jaunas vielas ANO 1961. gada Vienotās konvencijas par narkotiskajām vielām, kas grozīta ar 1972. gada protokolu, I tabulā un astoņas jaunas vielas ANO 1971. gada Konvencijas par psihotropajām vielām II tabulā.

               (9)Saskaņā ar PVO ekspertu komisijas par narkotiku atkarību novērtējumu U-47700 (3,4-dihlor-N-(2-dimetilamino-cikloheksil)-N-metilbenzamīds) ir savienojums, kas tiek ļaunprātīgi izmantots un kam ir līdzīga negatīvā ietekme kā kontrolējamiem opioīdiem, piemēram, morfīnam un AH-7921, kuri ir iekļauti ANO 1961. gada Vienotās konvencijas par narkotiskajām vielām I tabulā. Nav reģistrētu datu par šīs vielas ārstniecisko pielietojumu, un tās lietošanas rezultātā ir iestājusies nāve. Pastāv pietiekami pierādījumi, ka šo vielu ļaunprātīgi lieto vai tā var tik ļaunprātīgi lietota un tā var kļūt par sabiedrības veselības un sociālo problēmu, tāpēc ir attaisnojama starptautiskās kontroles piemērošana šai vielai. Tāpēc PVO iesaka U-47700 iekļaut ANO 1961. gada Vienotās konvencijas par narkotiskajām vielām I tabulā.

               (10)Eiropas Narkotiku un narkomānijas uzraudzības centrs uzrauga U-47700 kā jaunu psihoaktīvu vielu atbilstīgi Padomes Lēmumam 2005/387/TI
                  13
               . U-47700 ir konstatēta četrpadsmit Eiropas Savienības dalībvalstīs. Tā tiek atklāti pārdota tirgū. Tā ir saistīta ar nopietniem nevēlamiem notikumiem, citstarp nāves gadījumiem, un uz to attiecināms ar sabiedrības veselību saistītais brīdinājums Savienības agrīnās brīdināšanas sistēmā.

               (11)Tāpēc Savienības dalībvalstīm būtu jāieņem nostāja iekļaut U-47700 ANO 1961. gada Vienotās konvencijas par narkotiskajām vielām I tabulā.

               (12)Saskaņā ar PVO ekspertu komisijas par narkotiku atkarību novērtējumu butirfentanils (N-fenil-N[1-(2-feniletil)-4-piperidinil)-butānamīds) ir savienojums, kas tiek ļaunprātīgi izmantots un kam ir līdzīga negatīvā ietekme kā kontrolējamiem opioīdiem, piemēram, morfīnam un fentanilam, kuri ir iekļauti ANO 1961. gada Vienotās konvencijas par narkotiskajām vielām I tabulā. To iespējams arī pārvērst par fentanilu. Nav reģistrētu datu par šīs vielas ārstniecisko pielietojumu, un tās lietošanas rezultātā ir iestājusies nāve. Pastāv pietiekami pierādījumi, ka šo vielu ļaunprātīgi lieto vai tā var tik ļaunprātīgi lietota un tā var kļūt par sabiedrības veselības un sociālo problēmu, tāpēc ir attaisnojama starptautiskās kontroles piemērošana šai vielai. PVO iesaka butirfentanilu iekļaut ANO 1961. gada Vienotās konvencijas par narkotiskajām vielām I tabulā.

               (13)Eiropas Narkotiku un narkomānijas uzraudzības centrs uzrauga butirfentanilu kā jaunu psihoaktīvu vielu atbilstīgi Padomes Lēmumam 2005/387/TI. Butirfentanils ir konstatēts sešās Eiropas Savienības dalībvalstīs. Tas tiek atklāti pārdots tirgū. Tas ir saistīts ar nopietniem nevēlamiem notikumiem, citstarp vismaz ar vienu nāves gadījumu, un uz to attiecināms ar sabiedrības veselību saistītais brīdinājums Savienības agrīnās brīdināšanas sistēmā.

               (14)Tāpēc Savienības dalībvalstīm būtu jāieņem nostāja iekļaut butirfentanilu ANO 1961. gada Vienotās konvencijas par narkotiskajām vielām I tabulā.

               (15)Saskaņā ar PVO ekspertu komisijas par narkotiku atkarību novērtējumu risks sabiedrības veselībai un sabiedrībai saistībā ar ļaunprātīgu 4-metiletkatinona vai 4-MEC (2-(etilamino)-1-(4-metilfenil) 1-propanona) izmantošanu ir būtisks. Ārstnieciskais lietderīgums nav reģistrēts. Komisija atzina, ka tā ļaunprātīgas izmantošanas potenciāls un negatīvā ietekme ir līdzīga kā ANO 1971. gada Konvencijas par psihotropajām vielām II tabulā iekļautajām vielām. Komisija uzskatīja, ka pastāv pietiekami pierādījumi, ka 4-MEC ļaunprātīgi lieto vai tas var tikt ļaunprātīgi lietots un tas var kļūt par sabiedrības veselības un sociālo problēmu, tāpēc ir attaisnojama starptautiskās kontroles piemērošana šai vielai. Tāpēc PVO iesaka 4-MEC iekļaut ANO 1971. gada Konvencijas par psihotropajām vielām II tabulā.

               (16)Eiropas Narkotiku un narkomānijas uzraudzības centrs uzrauga 4-MEC kā jaunu psihoaktīvu vielu atbilstīgi Padomes Lēmumam 2005/387/TI. 4-MEC ir konstatēts deviņpadsmit Eiropas Savienības dalībvalstīs. Tas tiek atklāti pārdots tirgū. Tas ir saistīts ar nelielu skaitu nopietnu nevēlamu notikumu, citstarp nāves gadījumiem.

               (17)Tāpēc Savienības dalībvalstīm būtu jāieņem nostāja iekļaut 4-MEC ANO 1971. gada Konvencijas par psihotropajām vielām II tabulā.

               (18)Saskaņā ar PVO ekspertu komisijas par narkotiku atkarību novērtējumu risks sabiedrības veselībai un sabiedrībai saistībā ar ļaunprātīgu etilona (1-(2H-1,3-benzodioksol-5-il)-2-(etilamino)1-propanona) izmantošanu ir būtisks. Ārstnieciskais lietderīgums nav reģistrēts.  PVO ekspertu komisija par narkotiku atkarību atzina, ka etilona (1-(2H-1,3-benzodioksol-5-il)-2-(etilamino)1-propanonam) ļaunprātīgas izmantošanas potenciāls un negatīvā ietekme ir līdzīga kā ANO 1971. gada Konvencijas par psihotropajām vielām II tabulā iekļautajām vielām. Komisija uzskatīja, ka pastāv pietiekami pierādījumi, ka etilonu ļaunprātīgi lieto vai tas var tikt ļaunprātīgi lietots un tas var kļūt par sabiedrības veselības un sociālo problēmu, tāpēc ir attaisnojama starptautiskās kontroles piemērošana šai vielai. Tāpēc PVO iesaka etilonu iekļaut ANO 1971. gada Konvencijas par psihotropajām vielām II tabulā.

               (19)Eiropas Narkotiku un narkomānijas uzraudzības centrs uzrauga etilonu kā jaunu psihoaktīvu vielu atbilstīgi Padomes Lēmumam 2005/387/TI par informācijas apmaiņu, riska novērtējumu un kontroli attiecībā uz jaunām psihoaktīvām vielām. Etilons ir konstatēts 19 Eiropas Savienības dalībvalstīs. Tas tiek atklāti pārdots tirgū. Tas ir saistīts ar nelielu skaitu nopietnu nevēlamu notikumu, citstarp nāves gadījumiem.

               (20)Tāpēc Savienības dalībvalstīm būtu jāieņem nostāja iekļaut etilonu ANO 1971. gada Konvencijas par psihotropajām vielām II tabulā.

               (21)Saskaņā ar PVO ekspertu komisijas par narkotiku atkarību novērtējumu risks sabiedrības veselībai un sabiedrībai saistībā ar ļaunprātīgu pentedrona vai α-metilaminovalerofenona (2-(metilamino)-1-fenilpentan-1-ona) izmantošanu ir būtisks. Ārstnieciskais lietderīgums nav reģistrēts. Komisija atzina, ka tā ļaunprātīga izmantošana un negatīvā ietekme ir līdzīga kā ANO 1971. gada Konvencijas par psihotropajām vielām II tabulā iekļautajām vielām. Komisija uzskatīja, ka pastāv pietiekami pierādījumi, ka pentedronu ļaunprātīgi lieto vai tas var tikt ļaunprātīgi lietots un tas var kļūt par sabiedrības veselības un sociālo problēmu, tāpēc ir attaisnojama starptautiskās kontroles piemērošana šai vielai. Tāpēc PVO iesaka pentedronu iekļaut Apvienot Nāciju Organizācijas 1971. gada Konvencijas par psihotropajām vielām II tabulā.

               (22)Eiropas Narkotiku un narkomānijas uzraudzības centrs uzrauga pentedronu kā jaunu psihoaktīvu vielu atbilstīgi Padomes Lēmumam 2005/387/TI. Pentedrons ir konstatēts astoņpadsmit Eiropas Savienības dalībvalstīs. Tas tiek atklāti pārdots tirgū. Tas ir saistīts ar nelielu skaitu nopietnu nevēlamu notikumu, citstarp nāves gadījumiem.

               (23)Tāpēc Savienības dalībvalstīm būtu jāieņem nostāja iekļaut pentedronu ANO 1971. gada Konvencijas par psihotropajām vielām II tabulā.

               (24)Saskaņā ar PVO ekspertu komisijas par narkotiku atkarību novērtējumu risks sabiedrības veselībai un sabiedrībai saistībā ar ļaunprātīgu etilfenidāta vai EPH (etilfenil(piperidin-2-il)acetāta) izmantošanu ir būtisks. Ārstnieciskais lietderīgums nav reģistrēts. Komisija atzina, ka tā ļaunprātīgas izmantošanas potenciāls un negatīvā ietekme ir līdzīga kā ANO 1971. gada Konvencijas par psihotropajām vielām II tabulā iekļautajām vielām. Komisija uzskatīja, ka pastāv pietiekami pierādījumi, ka etilfenidātu ļaunprātīgi lieto vai tas var tikt ļaunprātīgi lietots un tas var kļūt par sabiedrības veselības un sociālo problēmu, tāpēc ir attaisnojama starptautiskās kontroles piemērošana šai vielai. Tāpēc PVO iesaka etilfenidātu iekļaut Apvienot Nāciju Organizācijas 1971. gada Konvencijas par psihotropajām vielām II tabulā.

               (25)Eiropas Narkotiku un narkomānijas uzraudzības centrs uzrauga etilfenidātu kā jaunu psihoaktīvu vielu atbilstīgi Padomes Lēmumam 2005/387/TI. Etilfenidāts ir konstatēts trīspadsmit Eiropas Savienības dalībvalstīs. Tas tiek atklāti pārdots tirgū. Tas ir saistīts ar nopietniem nevēlamiem notikumiem, citstarp mīksto audu infekcijām un nāves gadījumiem. Uz mīksto audu infekcijām saistībā ar injekcijām attiecināms ar sabiedrības veselību saistītais brīdinājums Savienības agrīnās brīdināšanas sistēmā.

               (26)Tāpēc Savienības dalībvalstīm būtu jāieņem nostāja iekļaut etilfenidātu ANO 1971. gada Konvencijas par psihotropajām vielām II tabulā.

               (27)Saskaņā ar PVO ekspertu komisijas par narkotiku atkarību (ECDD) novērtējumu risks sabiedrības veselībai un sabiedrībai saistībā ar ļaunprātīgu MPA vai metiopropamīna (N-metil-1-(tiofēn-2-il)propān-2-amīna) izmantošanu ir būtisks. Ārstnieciskais lietderīgums nav reģistrēts. Komisija atzina, ka tā ļaunprātīgas izmantošanas potenciāls un negatīvā ietekme ir līdzīga kā ANO 1971. gada Konvencijas par psihotropajām vielām II tabulā iekļautajām vielām. Komisija uzskatīja, ka pastāv pietiekami pierādījumi, ka metiopropamīnu ļaunprātīgi lieto vai tas var tikt ļaunprātīgi lietots un tas var kļūt par sabiedrības veselības un sociālo problēmu, tāpēc ir attaisnojama starptautiskās kontroles piemērošana šai vielai. Tāpēc PVO iesaka metiopropamīnu iekļaut ANO 1971. gada Konvencijas par psihotropajām vielām II tabulā.

               (28)Eiropas Narkotiku un narkomānijas uzraudzības centrs uzrauga MPA kā jaunu psihoaktīvu vielu atbilstīgi Padomes Lēmumam 2005/387/TI. MPA ir konstatēts septiņpadsmit Eiropas Savienības dalībvalstīs. Tas tiek atklāti pārdots tirgū. Tas ir saistīts ar nopietniem nevēlamiem notikumiem, citstarp nāves gadījumiem.

               (29)Tāpēc Savienības dalībvalstīm būtu jāieņem nostāja iekļaut metiopropamīnu ANO 1971. gada Konvencijas par psihotropajām vielām II tabulā.

               (30)Saskaņā ar PVO ekspertu komisijas par narkotiku atkarību novērtējumu risks sabiedrības veselībai un sabiedrībai saistībā ar ļaunprātīgu MDMB-CHMICA (N-{[1-(cikloheksilmetil)-1H-indol-3-il]karbonil}-3-metil-L-valinate) izmantošanu ir būtisks. Ārstnieciskais lietderīgums nav reģistrēts. Komisija atzina, ka tā ļaunprātīga izmantošana un negatīvā ietekme ir līdzīga kā ANO 1971. gada Konvencijas par psihotropajām vielām II tabulā iekļautajām vielām. Komisija uzskatīja, ka pastāv pietiekami pierādījumi, ka MDMB-CHMICA ļaunprātīgi lieto vai tas var tikt ļaunprātīgi lietots un tas var kļūt par sabiedrības veselības un sociālo problēmu, tāpēc ir attaisnojama starptautiskās kontroles piemērošana šai vielai. Tāpēc PVO iesaka MDMB-CHMICA iekļaut ANO 1971. gada Konvencijas par psihotropajām vielām II tabulā.

               (31)Saskaņā ar Eiropas Narkotiku un narkomānijas uzraudzības centra riska novērtējuma ziņojumu, kas tika veikts saskaņā ar 6. panta 2., 3. un 4. punktu Padomes Lēmumā 2005/387/TI
                  14
                un kas Komisijai un Padomei tika iesniegts 2016. gada 28. jūlijā, MDMB-CHMICA spēcīgā iedarbība un ļoti svārstīgais savienojuma daudzums nereglamentētās apreibinošajās vielās (“legal high”) rada augstu akūtas toksicitātes risku. Astoņas dalībvalstis ir ziņojušas par 28 nāves gadījumiem un 25 akūtas intoksikācijas gadījumiem saistībā ar MDMB-CHMICA. Tāpēc Komisija 2016. gada 31. augustā pieņēma priekšlikumu par Savienības mēroga kontroles pasākumu piemērošanu MDMB-CHMICA
                  15
               .

               (32)Tāpēc Savienības dalībvalstīm būtu jāieņem nostāja iekļaut MDMB-CHMICA ANO 1971. gada Konvencijas par psihotropajām vielām II tabulā.

               (33)Saskaņā ar PVO ekspertu komisijas par narkotiku atkarību novērtējumu risks sabiedrības veselībai un sabiedrībai saistībā ar ļaunprātīgu 5F-APINACA vai 5F-AKB-48 (N-(adamantan-1-il)-1-(5-fluoropentil)-1H-indazol-3-karboksamīda) izmantošanu tiek uzskatīts kā būtisks. Ārstnieciskais lietderīgums nav reģistrēts. Komisija atzina, ka tā ļaunprātīgas izmantošanas potenciāls un negatīvā ietekme ir līdzīga kā ANO 1971. gada Konvencijas par psihotropajām vielām II tabulā iekļautajām vielām. Komisija uzskatīja, ka pastāv pietiekami pierādījumi, ka 5F-APINACA ļaunprātīgi lieto vai tas var tikt ļaunprātīgi lietots un tas var kļūt par sabiedrības veselības un sociālo problēmu, tāpēc ir attaisnojama starptautiskās kontroles piemērošana šai vielai. Tāpēc PVO iesaka 5F-APINACA iekļaut ANO 1971. gada Konvencijas par psihotropajām vielām II tabulā.

               (34)Eiropas Narkotiku un narkomānijas uzraudzības centrs uzrauga 5F-APINACA kā jaunu psihoaktīvu vielu atbilstīgi Padomes Lēmumam 2005/387/TI. 5F-APINACA ir konstatēts divdesmit trīs Eiropas Savienības dalībvalstīs. Tas tiek atklāti pārdots tirgū. Tas ir saistīts ar nopietniem nevēlamiem notikumiem, citstarp nāves gadījumiem.

               (35)Tāpēc Savienības dalībvalstīm būtu jāieņem nostāja iekļaut 5F-APINACA ANO 1971. gada Konvencijas par psihotropajām vielām II tabulā.

               (36)Saskaņā ar PVO ekspertu komisijas par narkotiku atkarību novērtējumu risks sabiedrības veselībai un sabiedrībai saistībā ar ļaunprātīgu XLR-11 (1-(5-fluorpentil)-1H-indol-3-il)(2,2,3,3-tetrametilciklopropila) izmantošanu ir būtisks. Ārstnieciskais lietderīgums nav reģistrēts. Komisija atzina, ka tā ļaunprātīgas izmantošanas potenciāls un negatīvā ietekme ir līdzīga kā ANO 1971. gada Konvencijas par psihotropajām vielām II tabulā iekļautajām vielām, piemēram, JWH-018 un AM-2201. Komisija uzskatīja, ka pastāv pietiekami pierādījumi, ka XLR-11 ļaunprātīgi lieto vai tas var tikt ļaunprātīgi lietots un tas var kļūt par sabiedrības veselības un sociālo problēmu, tāpēc ir attaisnojama starptautiskās kontroles piemērošana šai vielai. Tāpēc PVO iesaka XLR-11 iekļaut ANO 1971. gada Konvencijas par psihotropajām vielām II tabulā.

               (37)Eiropas Narkotiku un narkomānijas uzraudzības centrs uzrauga XLR-11 kā jaunu psihoaktīvu vielu atbilstīgi Padomes Lēmumam 2005/387/TI. XLR-11 ir konstatēts septiņpadsmit Savienības dalībvalstīs. Tas tiek atklāti pārdots tirgū. Tas ir saistīts ar nelielu skaitu nopietnu nevēlamu notikumu, citstarp vismaz ar vienu nāves gadījumu, un uz to attiecināms ar sabiedrības veselību saistītais brīdinājums Savienības agrīnās brīdināšanas sistēmā.

               (38)Tāpēc Savienības dalībvalstīm būtu jāieņem nostāja iekļaut XLR-11 ANO 1971. gada Konvencijas par psihotropajām vielām II tabulā.

               (39)Saskaņā ar 10. panta 4. punktu 36. protokolā par pārejas noteikumiem, kas pievienots Līgumam par Eiropas Savienību un Līguma par Eiropas Savienības darbību, Pamatlīgumu 2004/757/TI un Padomes Lēmumu 2005/387/TI Apvienotajai Karalistei kopš 2014. gada 1. decembra vairs nepiemēro. Tādēļ Apvienotā Karaliste nepiedalās šā lēmuma pieņemšanā.

               IR PIEŅĒMUSI ŠO LĒMUMU.

               1. pants

               Nostāja, kas Savienības vārdā ir jāapstiprina Narkotisko vielu komisijā tās sešdesmitajā sesijā 2017. gada martā, ja minētā struktūra ir tiesīga pieņemt lēmumus par vielu iekļaušanu sarakstā saskaņā ar 1961. gada Vienoto konvenciju par narkotiskajām vielām, kas grozīta ar 1972. gada protokolu, un 1971. gada Konvenciju par psihotropajām vielām, ir saskaņā ar šā lēmuma pielikumu.

               Nostāju pauž dalībvalstis, kas ir Narkotisko vielu komisijas dalībnieces, kopīgi rīkojoties Savienības interesēs.

               2. pants

               Šis lēmums ir adresēts dalībvalstīm saskaņā ar Līgumiem.

               Briselē,

                     Padomes vārdā —

                     priekšsēdētājs

                     (1)
                  Apvienoto Nāciju Organizācijas līgumu krājums, 978. sēj., Nr. 14152.

                     (2)
                  Apvienoto Nāciju Organizācijas līgumu krājums, 1019. sēj., Nr. 14956.

                     (3)
                  Austrija, Beļģija, Horvātija, Čehija, Francija, Vācija, Ungārija, Itālija, Nīderlande, Slovākija, Spānija, Apvienotā Karaliste.

                     (4)
                  Narkotisko vielu komisijas 2016. gada 2. decembrī sniegtais mutiskais paziņojums no jauna sasauktajā 59. sesijā; skat. arī 38. ekspertu komitejas par narkotiku atkarību sniegtā ziņojuma izvilkumu

                     https://unodc.org/documents/commissions/CND/CND_Sessions/CND_59Reconvened/ECN72016_CRP13_V1610192.pdf

                  .

                     (5)
                  OV L 127, 20.5.2005., 32. lpp.

                     (6)
                  2016. gada31. augusta priekšlikums Padomes Lēmumam par kontroles pasākumu piemērošanu jaunajai psihoaktīvajai vielai MDMB-CHMICA (COM(2016)548 final).

                     (7)
                  OV L 335, 11.11.2004., 8. lpp.

                     (8)
                  1961. gada ANO Konvencijas 3. panta 7. punkts; 1971. gada ANO Konvencijas 2. panta 7. punkts.

                     (9)
                  Skat. Komisijas Lēmumu 2014/858/ES (2014. gada 1. decembris) par Lielbritānijas un Ziemeļīrijas Apvienotās Karalistes paziņojumu par tās vēlmi, lai uz to attiecina Savienības tiesību aktus par policijas un tiesu iestāžu sadarbību krimināllietās, kuri pieņemti pirms Lisabonas līguma stāšanās spēkā un kuri nav Šengenas acquis daļa (OV L 345, 1.12.2014., 6. lpp.) 29. un 33. pants sarakstā ar Savienības tiesību aktiem par policijas un tiesu iestāžu sadarbību krimināllietās, kurus pieņēma pirms stājās spēkā Lisabonas līgums un kurus no 2014. gada 1. decembra saskaņā ar 10. panta 4. punkta otro teikumu 36. protokolā par pārejas noteikumiem vairs nepiemēro Apvienotajai Karalistei (OV L 430, 1.12.2014., 17. lpp.).

                     (10)
                  Apvienoto Nāciju Organizācijas līgumu krājums, 978. sēj., Nr. 14152.

                     (11)
                  Apvienoto Nāciju Organizācijas līgumu krājums, 1019. sēj., Nr. 14956.

                     (12)
                  Padomes Pamatlēmums 2004/757/TI (2004. gada 25. oktobris), ar ko paredz minimuma noteikumus par noziedzīgu darbību pazīmēm un sodiem narkotisko vielu nelikumīgas tirdzniecības jomā (OV L 335, 11.11.2004., 8. lpp.).

                     (13)
                  Padomes Lēmums 2005/387/TI par informācijas apmaiņu, riska novērtējumu un kontroli attiecībā uz jaunām psihoaktīvām vielām (OV L 127, 20.5.2005., 32. lpp.).

                     (14)
                  OV L 127, 20.5.2005., 32. lpp.

                     (15)
                  Priekšlikums — Padomes Lēmums par kontroles pasākumiem jaunajai psihoaktīvajai vielai metil 2-[[1-(cikloheksilmetil)-1H-indol-3-karbonil]amino]-3,3-dimetilbutanoātam (MDMB-CHMICA) (COM(2016)548 final).

    ---documentbreak---

               EIROPAS KOMISIJA
            Briselē, 6.2.2017
            COM(2017) 72 final
            PIELIKUMS
            dokumentam
            Priekšlikums PADOMES LĒMUMAM,
            ar ko nosaka nostāju, kas Eiropas Savienības vārdā jāapstiprina Narkotisko vielu komisijas sešdesmitajā sesijā par vielu iekļaušanu sarakstā saskaņā ar 1961. gada Vienoto konvenciju par narkotiskajām vielām, kas grozīta ar 1972. gada protokolu, un 1971. gada Konvenciju par psihotropajām vielām

               Nostāja, kas Narkotisko vielu komisijas sešdesmitajā sesijā 2017. gada martā jāieņem dalībvalstīm, kas ir Narkotisko vielu komisijas dalībnieces, rīkojoties Savienības interesēs attiecībā uz izmaiņām vielu kontroles darbības jomā:

               (1)viela U-47700 ir jāiekļauj 1961. gada Vienotās konvencijas par narkotiskajām vielām, kas grozīta ar 1972. gada protokolu, I tabulā;

               (2)viela butirfentanils ir jāiekļauj 1961. gada Vienotās konvencijas par narkotiskajām vielām, kas grozīta ar 1972. gada protokolu, I tabulā;

               (3)viela 4-MEC (4-metiletkatinons) ir jāiekļauj 1971. gada Konvencijas par psihotropajām vielām II tabulā;

               (4)viela etilons ir jāiekļauj 1971. gada Konvencijas par psihotropajām vielām II tabulā;

               (5)viela pentedrons (α-metilaminovalerofenons) ir jāiekļauj 1971. gada Konvencijas par psihotropajām vielām II tabulā;

               (6)viela etilfenidāts (EPH) ir jāiekļauj 1971. gada Konvencijas par psihotropajām vielām II tabulā;

               (7)viela MPA (metiopropamīns) ir jāiekļauj 1971. gada Konvencijas par psihotropajām vielām II tabulā;

               (8)viela MDMB-CHMICA ir jāiekļauj 1971. gada Konvencijas par psihotropajām vielām II tabulā;

               (9)viela 5F-APINACA (5F-AKB48) ir jāiekļauj 1971. gada Konvencijas par psihotropajām vielām II tabulā;

               (10)viela XLR-11 ir jāiekļauj 1971. gada Konvencijas par psihotropajām vielām II tabulā.